Casavatore

Casavatore è nu comune 'e 20mila abitante d''a pruvincia 'e Napule.

'O comune è stato nu rione 'e Casoria nzì ô 29 'e luglio 1946.
Nce so' 'o centro storeco e 'o quartiere denominato Parco d''e Acacie, zona agricola nzì ê anne '70 e ogge trasfurmatase 'n nu populoso quartiere nnustriale cunurbato ô rione Berlingieri d''o quartiere napulitano 'e Sicundigliano.

Etimmologgìa
'O terrieno 'e Casavatore è stato pupulato 'a ll'epuca rommana e facette parte d' 'o terrieno 'e ll'antica cità 'e Atella. Prove d"a presienza rommana 'int' 'oterrieno song 'a centurazzione d' 'e Gracche (Ager Campanus I, circa 133 a.C.) e 'a centurazzione 'e epuca augustea (Acerrae-Atella I). N'ata cunferma se 'ndica 'o ritrovamiento d' 'o 1975 e nu 'nzieme 'e tombe rommane durante 'a costruzzione 'e nu plesso scolasteco, e 'o recupero 'a parte d' 'a Guardia 'e Finanzza ô 1963, 'e oggette 'e epuca rommana (dogli o dollii) durante nu tentativo 'e trafugamiento.

È durante 'o medioevo ca 'o centro cuntadino 'e Casavatore 'ngarra 'o proprio nomme e 'a prorpia identità; ô 1308 'nfatte è citato 'o nomme 'e Casavatore (Presbiter Angelus de Casavatore pro beneficiis suis tar. I.). Ate riferimiente ca parono rimandare a casavatore song d'ô 1190 (terre site in loco Casavito prope Neapolis) e ô 1298 (sita ad Salvatorem); sti ddoje fonte pure ranno 'o spunto pure pe capire ll'etimmologgìa stissa 'e Casavatore;'a primm, 'nfatte, farebbe pinsà a na derivazzione 'a "Casa Vittore".'A siconda citazzione spinge verso ll'ipotesi cchiù curretta: 'a dedica d' 'a chiesa parrocchiale a S. Giuvanne battista, battizzatore e quinne salvatore 'e anime, avrebbe rato 'o nomme 'o casale,Casa baptizatoris o si no, cchiù meglio, casa ad Salvatorem 'a cuie 'o nomme 'e mmò. Se iputizzano quinne ca 'a direzzione pupulare 'e primma fosse Casa ad Salvatorem, 'a chesta è facile iputizzà 'o passaggio a 'Casa Salvatore' e nfine a casavatore ppe 'a caduta d' 'a sa. Ma nce da nutà, però, ca Lurenzo Giustiniani, referisce ca ll'antico nomme 'e Casavatore, era casabuttore.
Storia
Ô 1678 fujerono misi in venita quacche casale d' 'o contrado napulitano, ntra cuie Casavatore, 'e lucale, però, pagattero nu riscatto 'e 2000 ducate pe nun essere 'nfeudate. 21 anne aroppo, ô 1699, 'e abbitante 'e Casavatore cummissiunarono a Giacomo Culommo, artista rinomato d' 'o Ssud Italia, na statua dedicata d' 'o santo patrono.

Durante 'e conquiste napuleoneche e 'o succesivo regno 'e Gioacchino Murat, Casavatore fuje misa 'nzieme 'o cumune 'e Casoria, addò ve rimanette comme frazzione nfi 'a fine d' 'a siconda uerra munniale. Ô 30 'e luglie 1946, cu decreto 28 d' 'o 28 'e giugne 1946 d' 'o Presidente d' 'o Cunsiglio d' 'e Ministre 'e ll'epuca,Alcide De Gasperi,'o cumune ricevette ll'autonomia, affiancanduse 'a Casoria.

A mità 'e ll'anne '50 'o cumune era 'ncora prevalentemente agriculo e fatto 'a pudri, ma 'int' 'e ll'anne d' 'o Boom Ecunomeco cambiatte 'op suojo aspetto diventanno parte d' 'o canasciuto triangulo innustriale d' 'o nord napuletano 'nzieme 'e cumune 'e Arzano e Casoria, favurenno 'int' 'o frattiempo ll'urbanizzzazzione d' 'o terrieno, cumpreso 'o cuartiere chiammato 'nformalmente Parco d' 'e Acacie ogge connurbao cumpletamente 'o cumune 'e Napule.

'Int' 'e ll'anne, 'nzieme d' 'o declino economico d' o mezzojuorno, 'a presenza innustirale se è ridimenziunata in curtesia 'e n'economia terziaria, in particulare cummerciale e 'o cumune è diventato, pure grazzie 'e mudeste dimensione, nu polo residenzziale connurbato 'e cumune 'nzieme.

'O cumune, comme ate cumune d' 'o napuletano, ha visto criscere 'int' 'e ll'anne 'a presenza d' 'e attivita criminali d' 'a camorra e è stato tiatro pure 'e ommicide, comme è succiesso recentemente 'int' 'o periudo d' 'a Faida 'e Scampia.

Sport
'O cumune è dutato 'e nu palattezzo d' 'o sport in cuie vengono pratecate basket, pallavolo 'e nu campo 'e pallone in terra battuta, in cuie c' è pure na scola calcio giuvanile. 'O cumune ha avuto varie scquadre 'e pallone, ntra cheste pure 'e mmò ca milita 'a Primma Categurìa Campania Girone D,l'U.S. Casavatore 1963, 'o risultato cchiù bello è stato 'o campiunato 'e eccellenza disputato a cavallo 'e ll'anne 70', 'o culore suciale è 'o Granata.

Pupulazzione
Pupulazzione censita

categoria:giugrafia
category:Comune d''a Campania
category:Comune d''a pruvincia 'e Napule